Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Begoña Ganuza Bernaola andreak aurkeztutako galdera, jakitekoa ea Gobernuak zer egiteko asmoa duen landa-eremuetako oinarrizko osasun laguntzako medikuen lanpostuak profesionalentzat erakargarriak izan daitezen.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Begoña Ganuza Bernaola andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran erantzun dezan:

Osasuneko kontseilariak esan du lan nekeza dela oinarrizko osasun laguntzako medikuen lanpostuak landa eremuetan betetzea, eremu horiek erakargarriak ez direlako.

Gobernuak zer egiteko asmoa du, lanpostu horiek profesionalentzat erakargarriak izateko eta, hartara, lanpostu horiek bete ahal izateko?

Iruñean, 2017ko urriaren 5ean

Foru parlamentaria: Begoña Ganuza Bernaola